Көлтөр мрамор кени

Көлтөр мрамор кени Чүй облусунун Ысык-Ата районундагы Ивановка кыштагынан 50–60 км түштүк тарапта, Кыргыз Ала-Тоосунун түндүк капталындагы Көлтөр суусунун оң жак өйүзүндө. 1962-ж. табылган. Кен аймагын протерозой жана девон мезгилинде пайда болгон метаморфизмделген тоотектер түзөт. Пайдалуу катмар мрамордон туруп, протерозойдун бүктөлүп, толгонгон жана үбөлөнүүгө дуушарланган тоотектеринин арасында жатат. Катмардын узундугу 80 м, калыңдыгы 6–8 м. Мрамор майда кристаллдуу, массивдүү. Өңү агыш боз, арасында оливиндин сейрек жашыл темгил тактары бар. Айрым жерлеринде каралжын боз жана кара тактар учурайт. Жакшы сайкалданат. Орточо блоктуулугу 202010 см. Имараттардын дубалдарын каптап кооздоого жарамдуу такталарды алууга болот. Запасы мол.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары